CELEX: 32004R1140
Language: mt
Date: 2004-06-21 00:00:00
Title: Ir-Regolament tal-Kunsill (KE) Nru 1140/2004 tal- 21 ta' Ġunju 2004 li jissospendi d-dazji awtonomi tat-Tariffa Doganali Komuni fuq ċerti prodotti tas-sajd li joriġinaw f'Ċeuta u Melilla

30.5.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               73
            
         IR-REGOLAMENT TAL-KUNSILL (KE) Nru 1140/2004
   tal-21 ta' Ġunju 2004
   li jissospendi d-dazji awtonomi tat-Tariffa Doganali Komuni fuq ċerti prodotti tas-sajd li joriġinaw f'Ċeuta u Melilla
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Bir-Regolament tal-Kunsill (KE) Nru 656/2000 (1), il-Kunsill fetaħ kwoti bla dazju tat-tariffa Komunitarja għal ċerti prodotti tas-sajd li joriġinaw f'Ċeuta, li skadew fil-31 ta' Diċembru 2002.
            
         
               (2)
            
            
               F'Ottubru 2002 Spanja talbet li l-validità tal-kwoti msemmija fir-Regolament (KE) Nru 656/2000 tiġi mtawwla u sostniet it-talba tagħha b'argumenti soċjali u ekonomiċi dwar Ċeuta, fejn uriet ir-restrizzjoniet li fihom qed topera l-ekonomija tagħha u d-diffikultajiet li magħhom l-industrija lokali tas-sajd qed ikollha tħabbat wiċċha. It-talba hija ġġustifikata minħabba li s-sitwazzjoni ekonomika f'Ċeuta tirrikjedi l-adozzjoni ta' miżuri preferenzjali sabiex tiġi ffaċilitata l-esportazzjoni lejn il-Komunità.
            
         
               (3)
            
            
               Bid-Deċiżjoni tal-Kunsill u tal-Kummissjoni 2000/204/KE ta'-24 ta' Jannar 2000 dwar il-konklużjoni tal-Ftehim Euro-Mediterranju li jistabbilixxi Assocjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra (2) il-Komunità ssospendiet bis-sħiħ id-dazji tat-Tariffa Doganali Komuni fuq l-importazzjoni għal firxa wiesgħa ta' prodotti tas-sajd li joriġinaw mill-Marokk. L-importazzjoni ta' dawn il-prodotti fil-Komunità ma hi suġġetta għall-ebda limitazzjoni kwantitattiva u l-firxa tagħhom hija ħafna usa' mill-firxa ta' prodotti li huma koperti mill-kwoti ta' tariffi miftuħa għal Ċeuta. Meta jitqies li l-Marokk idawwar it-territorji ta' Ċeuta u Melilla min-naħa ta' l-art, huwa approprjat li tiġi mwaqqfa kull diskriminazzjoni oħra u li Ċeuta u Melilla jingħataw trattament preferenzjali għall-istess firxa ta' prodotti tas-sajd biex jipprovdi għal opportunitajiet ta' kummerċ simili u biex jiġi promoss l-iżvilupp ekonomiku f'dawk it-territorji.
            
         
               (4)
            
            
               Peress li l-ftehim ta' assoċjazzjoni mal-Marokk ma jipprevedi l-ebda limiti ta' żmien għall- applikazzjoni tat-trattament preferenzjali għall-prodotti tas-sajd ebda limitu ta' żmien ma għandu jkun introdott għal dan ir-Regolament.
            
         
               (5)
            
            
               L-eliġibiltà għas-sospenzjonijiet tat-tariffi mdaħħla minn dan ir-Regolament hija soġġetta għar-regoli ta' oriġini stabbiliti fir-Regolament tal-Kunsill (KE) Nru 82/2001 tal-5 ta' Diċembru 2000 dwar id-definizzjoni tal-kunċett ta' “prodotti li joriġinaw” u metodi ta' kooperazzjoni amministrattiva fil-kummerċ bejn it-territorji doganali tal-Komunità u Ċeuta u Melilla (3),
            
         ADOTTA DAN IR-REGOLAMENT:
   Artikolu 1
   Id-dazji awtonomi tat-Tariffa Doganali Komuni għall-prodotti elenkati fl-Anness għal dan ir-Regolament li joriġinaw minn-Ċeuta u Melilla għandhom jiġu sospiżi bis-sħiħ.
   Artikolu 2
   Prova ta' l-istatus oriġinarju tal-prodotti għandha tingħata skond ir-Regolament (KE) Nru 82/2001.
   Artikolu 3
   Dan ir-Regolament għandu jidħol fis-seħħ fit-tielet jum wara dak li fih ikun ġie ippubblikat fil-Ġurnal Uffiċjali ta' l-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, nhar il-21 ta' Ġunju 2004.
      
         
            Għall-Kunsill
         
         
            Il-President
         
         J. WALSH
      
   
   
      (1)  ĠU L 80, tal-31.3.2000, p. 5.
   
      (2)  ĠU L 70, tat-18.3.2000, p. 1.
   
      (3)  ĠU L 20, ta' l-20.1.2001, p. 1.
   
      ANNESS
      Prodotti li joriġinaw minn Ċeuta u Melilla, u li għalihom id-dazji awtonomi tat-Tariffa Doganali Komuni huma sospiżi bis-sħiħ
      
                  Kodiċi NM
               
               
                  Deskrizzjoni
               
            
                  Chapter 3
               
               
                  Ħut u krustaċej, molluski u invertebrati oħra akwatiċi
               
            
                   
               
               
                  Ħut ippreparat jew ippreżervat, sħiħ jew f'biċċiet, imma m'hux ikkapuljat
               
            
                  1604 11 00 
               
               
                  Salamun
               
            
                  1604 12 
               
               
                  Aringi
               
            
                  1604 13 
               
               
                  Sardini, salmonidae u aringi ċkejknin jew żgħar
               
            
                  1604 14 
               
               
                  Tonn, skipjack u plamtu (sarda spp.)
                  
               
            
                  1604 15 
               
               
                  Kavalli
               
            
                  1604 16 00 
               
               
                  Inċova
               
            
                  1604 19 10 
               
               
                  Salmonidae, barra minn salamun
               
            
                  1604 19 31  to 1604 19 39 
               
               
                  Ħut mir-razza Euthynnus, barra minn skipjack (Euthynnus (Katsuwonus) pelamis)
               
            
                  1604 19 50 
               
               
                  Ħut ta' l-ispeċji Orcynopsis unicolor
                  
               
            
                  1604 19 91  to 1604 19 98 
               
               
                  Ħut ieħor
               
            
                   
               
               
                  Ħut ieħor ippreparat jew ippreżervat
               
            
                  1604 20 05 
               
               
                  Preparati ta' surimi
               
            
                  1604 20 10 
               
               
                  Ta' salamun
               
            
                  1604 20 30 
               
               
                  Ta' Salmonidae, barra minn salamun
               
            
                  1604 20 40 
               
               
                  Ta' inċova
               
            
                  1604 20 50 
               
               
                  Ta' sardini, plamtu, kavalli ta' l-ispecji Scomber scombrus and Scomber japonicus; Ħut ta' l-ispeċji Orcynopsis unicolor
                  
               
            
                  1604 20 70 
               
               
                  Ta' tonn, skipjack, jew ħut ieħor mil-ġenji Euthynnus
                  
               
            
                  1604 20 90 
               
               
                  Ta' ħut ieħor
               
            
                   
               
               
                  Kavjal u sostituti tal-kavjal ippreparati mill-bajd tal-ħut
               
            
                  1604 30 
               
               
                  Kavjal u sostituti tal-kavjal
               
            
                   
               
               
                  Krustaċej, molluski u invertebrati oħra akwatiċi ippreparati jew ippreservati
               
            
                  1605 10 00 
               
               
                  Granċijiet
               
            
                  1605 20 
               
               
                  Gambli u gambli kbar
               
            
                  1605 30 
               
               
                  Awwisti
               
            
                  1605 40 00 
               
               
                  Krustaċji oħra
               
            
                  1605 90 11 
               
               
                  Molluski bivalvi mir-razza Mytilus (Mytilus spp., Perna spp.), f'kontenituri li ma' jħallux l-arja tidħol jew toħroġ
               
            
                  1605 90 19 
               
               
                  Molluski bivalvi oħra mir-razza Mytilus
                  
               
            
                  1605 90 30 
               
               
                  Molluski oħra